CELEX: 52004PC0537
Language: sk
Date: 2004-08-04
Title: Návrh  rozhodnutia Rady o zmenách a doplneniach príloh I-III k Protokolu o perzistentných organických látkach z roku 1998 k Dohovoru o diaľkovom znečisťovaní ovzdušia prechádzajúcom hranicami štátov z roku 1979 a príloh A-C k Štokholmského dohovoru o perzistentných organických látkach navrhovaných v mene Európskeho spoločenstva a členských štátov

Dôležité právne oznámenie

|

52004PC0537

Návrh rozhodnutia Rady o zmenách a doplneniach príloh I-III k Protokolu o perzistentných organických látkach z roku 1998 k Dohovoru o diaľkovom znečisťovaní ovzdušia prechádzajúcom hranicami štátov z roku 1979 a príloh A-C k Štokholmského dohovoru o perzistentných organických látkach navrhovaných v mene Európskeho spoločenstva a členských štátov  /* KOM/2004/0537 v konečnom znení */  

	Brusel, 4.8.2004KOM(2004) 537 v konecnom zneníNávrhROZHODNUTIA RADYo zmenách a doplneniach príloh I-III k Protokolu o perzistentných organických látkach z roku 1998 k Dohovoru o diaľkovom znečisťovaní ovzdušia prechádzajúcom hranicami štátov z roku 1979 a príloh A-C k Štokholmského dohovoru o perzistentných organických látkach navrhovaných v mene Európskeho spoločenstva a členských štátov(predložená Komisiou)ODÔVODNENIEProtokol o perzistentných organických látkach z roku 1998 k Dohovoru o diaľkovom znečisťovaní ovzdušia prechádzajúcom hranicami štátov z roku 1979 vstúpil do platnosti 23. októbra 2003. Cieľom protokolu je kontrolovať, znížiť alebo vylúčiť uvoľňovanie, emisie a straty perzistentných organických látok, ktoré majú výrazne nepriaznivé účinky na ľudské zdravie alebo životné prostredie v dôsledku ich diaľkového prenosu vzduchom cez hranice štátov. V prílohách I, II a III k protokolu je uvedených 16 látok, na ktoré sa vzťahujú zákazy alebo obmedzenia výroby a používania, alebo opatrenia na kontrolu emisií.Rada prijala rozhodnutie o uzavretí protokolu v mene Spoločenstva 17. februára 2004. Ratifikačná listina Spoločenstva bola uložená 30. apríla 2004.Štokholmský dohovor o perzistentných organických látkach vstúpil do platnosti 17. mája 2004. Cieľom dohovoru je chrániť ľudské zdravie a životné prostredie pred perzistentnými organickými látkami. Na základe zásady prevencie Dohovor ustanovuje rámec na vylúčenie výroby, používania a vývozu prvých dvanástich prioritných perzistentných organických látok, na bezpečné zaobchádzanie s nimi a ich likvidáciu, ako aj na vylúčenie alebo zníženie uvoľňovania určitých neúmyselne vyrobených perzistentných organických látok.Komisia predložila v júni 2003 návrh rozhodnutia Rady o uzavretí dohovoru v mene Spoločenstva. Rada dosiahla dohodu o návrhu, ale zatiaľ rozhodnutie neprijala. Predpokladá sa však, že sa Spoločenstvo stane stranou dohovoru do konca roka 2004.Podľa článku 14 prokolu každá strana môže navrhovať zmeny a doplnenia príloh I, II alebo III k protokolu predložením písomných návrhov výkonnému tajomníkovi Európskej hospodárskej komisie OSN. Navrhujúca strana poskytne informácie uvedené v rozhodnutí výkonného orgánu 1998/2. V článku 8 ods. 1 dohovoru sa stanovuje, že každá strana môže predložiťsekretariátu návrh na zaradenie chemickej látky do zoznamu v prílohe A, B alebo C. Návrh obsahuje informácie podľa prílohy D. Postup prijímania zmien a doplnení príloh upravuje článok 14 protokoku a článok 22 dohovoru.Zmeny a doplnenia príloh k dohovoru alebo k protokolu by sa mali navrhovať len v mene Spoločenstva a jeho členských štátov, na základe povinnosti spolupráce a jednotnosti pri medzinárodnom zastupovaní spoločenstva, ktorá vyplýva z článku 10 Zmluvy o ES.Prílohy I a II k protokolu v súčasnosti obsahujú tri perzistentné organické látky, ktoré nie sú uvedené v Štokholmskom dohovore. Tieto úmyselne vyrábané látky, chlórdecon, hexabrómbifenyl a hexychlórocyklohexán (HCH vrátane lindanu) spĺňajú výberové kritériá ustanovené v prílohe D dohovoru a mali by sa doplniť aj do prílohy A globálneho dohovoru s cieľom chrániť ľudské zdravie a životné prostredie.Podľa dostupných vedeckých informácií a hodnotiacich správ, ako aj s prihliadnutím na výberové kritériá ustanovené v prílohe D dohovoru a v rozhodnutí výkonného výboru 1998/2, preukazujú hexachlórbutadién, pentachlórbenzén a polychlórované naftalény vlastnosti perzistentných organických látok. To isté sa vzťahuje na pentabrómodifenyléter, v prípade ktorého už Nórsko navrhlo, aby bolo zaradený do protokolu, ako aj oktabrómodifelyléter a chlórované parafíny s krátkym reťazcom, ktoré boli všetky ohodnotené podľa nariadenia Rady (EHS) č. 793/93 o vyhodnocovaní a kontrole rizík existujúcich látok[1] a ich uvádzanie na trh a používanie bolo zakázané alebo prísne obmedzené smernicou 76/769/EHS o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov[2].Výroba, uvádzanie na trh a používanie týchto látok sa už v Spoločenstve ukončili alebo sa prísne obmedzila, nie je však možné vylúčiť ich pokračujúcu výrobu alebo používanie v iných krajinách. Z dôvodu potenciálu pre diaľkový prenos týchto chemických látok v životnom prostredí opatrenia prijaté na vnútroštátnej úrovni alebo na úrovni Spoločenstva nestačia na zabezpečenie vysokej úrovne ochrany životného prostredia a ľudského zdravia, a preto je potrebné konať v širšom medzinárodnom kontexte.Rozhodnutie Rady o navrhovaní nových látok, ktoré sa majú zaradiť do protokolu a do dohovoru sa týka ochrany životného prostredia. Preto je primerané, že rozhodnutie je založené na článku 175 ods. 1 v súvislosti s článkom 300 ods. 2.Je preto primerané navrhnúť v mene Spoločenstva a členských štátov, ktoré sú stranami protokolu a dohovoru, zaradenie hexachlórbutadiénu, pentachlórbenzénu, polychlórovaných naftalénov, oktabrómodifenyléteru a chlórovaných parafínov s krátkym reťazcom do príslušných príloh k protokolu a k Štokholmského dohovoru. Okrem toho by sa malo navrhnúť zaradenie pentabrómdifenyléteru, chlórdeconu, hexabrómbifenylu a HCH vrátane lindanu do prílohy A k Štokholmského dohovoru.NávrhROZHODNUTIA RADYo zmenách a doplneniach príloh I-III k Protokolu o perzistentných organických látkach z roku 1998 k Dohovoru o diaľkovom znečisťovaní ovzdušia prechádzajúcom hranicami štátov z roku 1979 a príloh A-C k Štokholmského dohovoru o perzistentných organických látkach navrhovaných v mene Európskeho spoločenstva a členských štátovRADA EURÓPSKEJ ÚNIEso zreteľom na Zmluvu o založení Európskeho spoločenstva, a najmä na jej článok 175 ods. 1 v súvislosti s druhým odsekom jej článku 300 ods. 2,so zreteľom na návrh Komisie[3],keďže:Podpora opatrení na medzinárodnej úrovni pri riešení regionálnych alebo celosvetových problémov životného prostredia je podľa článku 174 Zmluvy jedným z cieľov politiky Spoločenstva v oblasti životného prostredia.Spoločenstvo 30. apríla 2004 ratifikovalo protokol k Dohovoru o diaľkovom znečisťovaní ovzdušia prechádzajúcom hranicami štátov z roku 1979 (ďalej len „dohovor“) a v súčasnosti prebieha ratifikácia Štokholmského dohovou o perzistentných organických látkach (ďalej len „dohovor“).Cieľom protokolu je kontrolovať, znížiť alebo vylúčiť uvoľňovanie, emisie a straty perzistentných organických látok, ktoré majú výrazne nepriaznivé účinky na ľudské zdravie alebo životné prostredie v dôsledku ich diaľkového prenosu vzduchom cez hranice štátov. Protokol v zásade stanovuje vylúčenie alebo zníženie výroby a používania a emisií šestnástich látok považovaných za perzistentné organické látky.Na základe zásady prevencie Dohovor ustanovuje rámec na vylúčenie výroby, používania a vývozu prvých dvanástich prioritných perzistentných organických látok, na bezpečné zaobchádzanie s nimi a ich likvidáciu, ako aj na vylúčenie alebo zníženie uvoľňovania určitých neúmyselne vyrobených perzistentných organických látok.Podľa článku 14 protokolu a článku 8 dohovoru môže každá strana navrhovať zmeny a doplnenia protokolu a dohovoru. Postup prijímania zmien a doplnení príloh upravuje článok 14 protokolu a článok 22 dohovoru. Na základe povinnosti zabezpečovať jednotnosť medzinárodného zastúpenia Spoločenstva a s cieľom zabezpečovať opodstatnenosť návrhov a ich dostatočnú podporu v Spoločenstve by sa mali predkladať len spoločné návrhy Spoločenstva a členských štátov.S riadnym prihliadnutím na rozhodnutie Výkonného výboru pre Dohovor o diaľkovom znečisťovaní ovzdušia prechádzajúcom hranicami štátov 1998/2 sa preukázalo, že hexachlórbutadién, pentachlórbenzén a polychlórované naftalény, pentabrómdifenyléter, oktabrómdifenyléter a chlórované parafíny s krátkym reťazcom preukazujú vlastnosti perzistentných organických látok. Z dôvodu potenciálu pre diaľkový prenos týchto chemických látok v životnom prostredí opatrenia prijaté na vnútroštátnej úrovni alebo na úrovni Spoločenstva nestačia na zabezpečenie vysokej úrovne ochrany životného prostredia a ľudského zdravia a je potrebné konať v širšom medzinárodnom kontexte. Je preto primerané, aby Spoločenstvo a členské štáty, ktoré sú stranami protokolu alebo dohovoru, navrhli zaradenie týchto látok do príslušných príloh k protokolu a k dohovoru s prihliadnutím na platné právne predpisy Spoločenstva a možné povolené spôsoby použitia a výnimky, ktoré sú v nich stanovené.Chlórdecon a hexabrómbifenyl sú v súčasnosti uvedené v prílohe I k protokolu a hexachlórcyklohexán (HCH vrátane lindanu) je uvedený v prílohe II k protokolu. S riadnym prihliadnutím na prílohu D dohovoru preukazujú tieto látky vlastnosti perzistentných organických látok a vyžadujú si, aby sa konalo globálne. Je preto primerané, aby Spoločenstvo a členské štáty, ktoré sú stranami dohovoru, navrhli zaradenie týchto látok do príslušných príloh k dohovoru.Ustanovenia protokolu sa týkajú ochrany životného prostredia a v dôsledku toho je primerané vybrať za právny základ článok 175 ods. 1 v súvislosti s článkom 300 ods. 2,ROZHODLA TAKTO:Článok 1Komisia sa týmto oprávňuje predložiť, v mene Spoločenstva a členských štátov, ktoré sú stranami protokolu o perzistentných organických látkach k Dohovoru o diaľkovom znečisťovaní ovzdušia prechádzajúcom hranice štátov z roku 1979, výkonnému sekretariátu Európskej hospodárskej komisie OSN návrh na zaradenie týchto látok do protokolu:a) do prílohy I k protokolu:- hexachlórbutadién (CAS číslo: 87-68-3),- oktabrómdifenyléter (CAS číslo: 32536-52-0), a- pentachlórbenzén (CAS číslo: 608-93-5);b) do prílohy I a III k protokolu:- polychlórované naftalény (skupina látok obsahujúcich jeden až osem atómov chlóru);c) do prílohy II k protokolu:- chlórované parafíny s krátkym reťazcom (alkány, C10-C13, chlóralkány).Komisia spolu s členskými štátmi zabezpečia, že sa príslušné informácie na podporu týchto návrhov predložia sekretariátu.Článok 2Komisia sa týmto oprávňuje predložiť, v mene Spoločenstva a členských štátov, ktoré sú stranami protokolu o perzistentných organických látkach k Dohovoru o diaľkovom znečisťovaní ovzdušia prechádzajúcom hranice štátov z roku 1979, výkonnému sekretariátu Európskej hospodárskej komisie OSN návrh na zaradenie týchto látok do protokolu:a) do prílohy A k dohovoru:- látky uvedené v článku 1 písm. a),- pentabrómdifenyléter (CAS číslo: 32534-81-9)- chlórdecon (CAS číslo: 145-50-0),- hexabrómbifenyl (CAS číslo: 36355-01-8), a- hexachlórcyklohexán (HCH vrátane lindanu) (CAS čísla: 608-73-1 a 58-89-9);b) do prílohy A a C k dohovoru:- polychlórované naftalény (skupina látok obsahujúcich jeden až osem atómov chlóru);c) do prílohy B k dohovoru:- chlórované parafíny s krátkym reťazcom (alkány, C10-C13, chlóralkány).Komisia spolu s členskými štátmi zabezpečia, že príslušné informácie na podporu týchto návrhov sa predložia sekretariátu.V Bruseli [...]Za Radupredseda [1] Ú. v. ES L 84, 5.4.1993, s. 1.[2] Ú. v. ES L 262, 27.9.1976, s. 201. Smernica naposledy zmenená a doplnená smernicou Komisie 2004/21/ES (Ú. v. ES L 57, 25.2.2004, s. 4). Pokiaľ ide o pentabrómodifenyléter, začal sa legislatívny postup na povolenie časovo obmedzenej výnimky súvisiacej s bezpečnosťou cestujúcich v lietadlách.[3] Ú. v. ES C […], […], s. […].